Nakheel Tower

Nakheel Tower (arabieraz: نخيل تاور), Arabiar Emirerri Batuetako Dubai hirian eraikitzeko proposaturiko etxe orratz bat da. Eraikiko balitz 1.400 metro eta 220 solairu izango lituzte eta munduko eraikinik garaiena izango litzateke Dubain bertan dagoen Burj Dubai gaindituz.

Dorrearen kokagune zehatza ezezaguna da oraindik ere, baina hiriaren mendebaldean dagoen Dubai Waterfront egitasmoan eraikiko dela uste da.

 Eraikuntza 
2008an, lurzoruaren prestaketa lanak hasi ziren, baina 2009ko urtarrilean, Nakheel Properties enpresak (etxe orratzaren sustatzaileak), lanak gelditu eta eraikuntza bertan behera geratu zen, diru arazoengatik.

Eraikuntza 2010ean jarraitzeko esmoa duten arren, Dubaik bizi duen higiezinen krisia dela eta, ez da ziurra eraikuntza orduan jarraitzea.

 Jakingarriak 
Dorreak 2008ra arte izan zuen izena "Al Burj" izan zen ("Dorrea" arabieraz).

 Ikus, gainera 
 Dubai Waterfront
 Dubaiko etxe orratzik garaienen zerrenda

 Kanpo estekak 
  Dubai Waterfront egitasmoaren webgunea.

Kategoria:Dubaiko eraikinak
Kategoria:350 metro baino gehiagoko etxe orratzak
Kategoria:Arabiar Emirerri Batuetako etxe orratzak
Kategoria:Egin edo amaitu ez ziren eraikin eta egiturak